**Retningslinjer for saksbehandling – skoleskyss i Sortland kommune**

# 1. Formål og målgruppe

Retningslinjen skal gi informasjon om regelverket for skoleskyss og bidra til lik saksbehandling. Retningslinjen omfatter alle elever i grunnskolen i Sortland. Retten til skyss gjelder ikke til og fra SFO, med unntak av barn med nedsatt funksjonsevne.   
  
Retningslinjene er forankret i opplæringsloven [kp.7](https://lovdata.no/dokument/NL/lov/1998-07-17-61/KAPITTEL_8#KAPITTEL_8), samt [Rundskriv Udir-2-2019](https://www.udir.no/regelverkstolkninger/opplaring/Skoleskyss/udir-2-2019-retten-til-skyss1/).

For elever i friskoler er retten til skyss regulert i friskoleloven § 3-7, der det vises til opplæringsloven [§§ 7-1 og 7-3](https://lovdata.no/dokument/NL/lov/1998-07-17-61/KAPITTEL_8#%C2%A77-1).

# 2. Rett til skoleskyss

Elever kan ha rett til skoleskyss på bakgrunn av avstand eller særlig farlig eller vanskelig skolevei, [jf. opplæringsloven § 7-1.](http://www.lovdata.no/all/hl-19980717-061.html#7-1) Elever med nedsatt funksjonsevne eller midlertidig skade/sykdom kan også ha rett til skoleskyss, jf. opplæringsloven § 7-3.

2.1 Avstand  
Elever på 1. trinn som bor mer enn 2 kilometer fra skolen og elever på 2. til 10. trinn som bor mer enn 4 kilometer fra skolen, har rett til skyss. Skoleveien skal regnes fra dør til dør etter korteste farbare vei.

2.2 Særlig farlig eller vanskelig skoleveiElever som har særlig farlig eller vanskelig skolevei kan ha rett til skyss uten hensyn til avstand mellom hjem og skole. Dette omtales i [Rundskriv *Udir-2-2019*](https://www.udir.no/regelverkstolkninger/opplaring/Skoleskyss/udir-2-2019-retten-til-skyss1/2.-nar-har-eleven-rett-pa-skoleskyss/2.2-sarlig-farlig-eller-vanskelig-skolevei/)

Med bakgrunn i Trafikksikkerhetsplan for Sortland kommune, 2018-2021, er det utarbeidet kommunale [*Retningslinjer for vurdering av særlig farlig eller vanskelig skolevei*](https://innsyn.onacos.no/sortland/mote/wfdocument.ashx?journalpostid=2020001348&dokid=391919&versjon=1&variant=P&pf=PI). Retningslinjene ble vedtatt i Trafikksikkerhetsutvalget, 06.02.20, sak 20/1348. I tilknytning til retningslinjene har det vært gjort en konkret vurdering av hvilke veistrekninger i kommunen som vurderes som farlig eller vanskelig skolevei. Oversikten framgår i en [matrise](https://innsyn.onacos.no/sortland/mote/wfdocument.ashx?journalpostid=2020001348&dokid=391918&versjon=1&variant=P&pf=PI) som vedlegg til retningslinjene. Ved behandling av søknader om skoleskyss med begrunnelse i farlig eller vanskelig skolevei, skal vurderingen som framgår av matrisen legges til grunn.

Innvilget skyss på bakgrunn av særlig farlig eller vanskelig skolevei, kan organiseres slik at eleven kun kjøres den strekningen som er definert trafikkfarlig.

## 2.3 Nedsatt funksjonsevne eller midlertidig skade/sykdom

Elever som på grunn av nedsatt funksjonsevne eller midlertidig skade/sykdom har behov for skyss, har rett til det uavhengig av avstanden mellom hjemmet og skolen. Legeerklæring med konkret anbefaling om skoleskyss skal fremlegges.

2.4. Delt bostedElever med delt bosted kan ha rett til skyss til og fra begge hjemmene. Elever som har delt bosted vil være folkeregistret på én adresse selv om de deler tiden mellom to hjem, og faktisk bor to steder. For å ha rett til gratis skoleskyss, må elevens opphold hos hver av foreldrene være en rimelig fast, planlagt og regelmessig ordning, og ikke improviserte enkeltbesøk. Det er ikke et krav om at barnet bor like mye i hvert av hjemmene.

2.5 Skyss til SFO for elever med nedsatt funksjonsevne  
Elever med nedsatt funksjonsevne på 1. – 7. trinn med plass i SFO, har rett til skyss til og fra SFO, [jf. opplæringsloven §§ 7-3](http://www.lovdata.no/all/hl-19980717-061.html#7-3) og [13-7](http://www.lovdata.no/all/hl-19980717-061.html#13-7). Retten til skyss gjelder uavhengig av avstanden mellom hjemmet og SFO. Retten omfatter ikke skyss i skoleferiene.

Elever med nedsatt funksjonsevne på 8. – 10. trinn som benytter seg av et kommunalt tilbud tilsvarende SFO, har rett til skyss til og fra dette tilbudet. Dette gjelder også på skolens fridager, herunder skoleferier, plandager og øvrige fridager.

# 3. Organisering av skoleskyss Skyssen organiseres på rimeligst mulig måte og innenfor akseptabel ventetid, gangtid og tid med transportmiddelet. Disse forholdene skal sees i sammenheng. Med hensyn til ovennevnte, bestiller rektor skyss for elever, jf. pkt. 2.2-2.5.

# 4. Saksbehandling

Ved skolestart gis det informasjon om skyssordning ved innskriving av nye elever. Foresatte søker om skoleskyss via kommunens elektroniske løsning i Visma Flyt Skole, innen 15.mars.

Søkes det på bakgrunn av nedsatt funksjonsevne eller skade/sykdom, skal legeerklæring sendes skolen, jf. pkt. 2.3. I tillegg skal skjema *Søknad om skyss ved nedsatt funksjonsevne* fylles ut og sendes skolen. Det samme gjelder ved søknad om skyss ved delt bosted. Foreldrene fyller da ut og sender inn skjemaet *Tilleggsopplysninger og bekreftelse fra foresatte*. Skjemaene lastes ned fra [kommunens hjemmeside](https://www.sortland.kommune.no/tjenester/barn-og-skole/skoleskyss/).

Rektor (skyssansvarlig) behandler og fatter enkeltvedtak i Visma Flyt Skole om skoleskyss. Vedtak jf. pkt. 2.2-2.5 fattes for ett skoleår av gangen.

Ved overgang til ungdomsskole, gir barneskolen i februar informasjon om skyss til aktuelle foresatte:

* Skyssansvarlig ved barneskolen behandler skyssøknadene.
* Skyssansvarlig ved barneskolen sender oversikt til ungdomsskolen innen 20.mars.
* Skyssansvarlig ved Sortland ungdomsskole legger inn i Skyssweb.

Søknadsfrist er 15. mars.

# 5. Klage

Vedtak om en elevs rett til skoleskyss er et enkeltvedtak som kan påklages, jf. forvaltningsloven [§§ 2, 28 og 29](https://lovdata.no/dokument/NL/lov/1967-02-10). En eventuell klage skal sendes rektor som i samråd med kommunalsjefen vurderer klagen. Dersom vedtaket opprettholdes, sendes klagen til Fylkesmannen i Nordland for endelig avgjørelse.

# 6. Særordninger Midlertidige særordninger kan bli gjennomført når geografiske, trafikkmessige eller klimatiske forhold tilsier det. Det samme gjelder personlige endringer tilknyttet eleven. Disse kan gjelde hele eller i deler av skoleåret.

# 7. Skyssweb

Registrering i Skyssweb gjøres i henhold til [Nordland fylkeskommunes retningslinjer for skoleskyss](https://www.nfk.no/_f/p1/i888fdd75-451a-4725-ac20-990ac07695a7/retningslinjer-for-skoleskyss.pdf). Alle elever som kommer inn under avstandskravet, jf. opplæringsloven § 7-1 skal registreres ordinært i Skyssweb.

Elever med følgende vedtak om skoleskyss, skal også legges inn i Skyssweb dersom buss kan benyttes:

* Nedsatt funksjonsevne, sykdom eller skade
* Farlig eller vanskelig skolevei der rute-/skolebuss ikke kan benyttes
* Skolebytte

Disse søknadene skal merkes «kommunalt vedtak» i Skyssweb.

Dersom buss ikke kan benyttes i tilfellene beskrevet over, bestilles taxi hos Nordland Taxi på deres [bestillingsskjema](https://www.nordlandtaxi.no/assets/files/skjema/nordlandtaxibestilling.pdf). Disse vedtakene skal ikke føres i Skyssweb.